Комисија за спровођењејавног конкурса за одређивање корисника места за постављање привремених монтажних објеката (киосци) на подручју Градске општине Младеновац, на основу члана 17. Одлуке о постављању привремених објеката на територији града Београда ("Службени лист града Београда", бр. 17/2015,43/2015 и 71/2015 и 126/2016), Плана постављања привремених монтажних објеката (киосци) на подручју Градске општине Младеновац ("Службени лист града Београда" број 49/2018) и у складу са Одлуком Већа ГО Младеновац број IV-00-06-4-113/ 1 /2018 од 6.августа 2018. године, расписује

**К О Н К У Р С**

**за одређивање корисника места за постављање привремених монтажних објеката (киосци)** **на подручју Градске општине Младеновац**

на локацијама утврђеним Планом постављања привремених монтажних објеката (киосци) на подручју Градске општине Младеновац ("Службени лист града Београда" број 49/2018), за период важења Плана и то:

|  |  |  |  |  |  |  |
| --- | --- | --- | --- | --- | --- | --- |
| **Редни број** | **Број локације** | **Локације – места постављања привременог монтажног објекта** | **Бр. објеката** | **Врста објекта** | **Величина/намена објекта** | **Почетни износ на месечном нивоу (НЕТО)** |
| 1. | Локација бр. 9 | Угао Ул. Николе Пашића и Ул. Радничке- Насеље „Дедиње“ | 1 | Киоск тип  НБК 16 С-А | 6,5 м2 трговина | 15.000,00 |
| 2. | Локација бр. 11 | Ул. Јанка Катића- „Булевар“ | 1 | Киоск тип  НБК 16 С-А | 6,5 м2 трговина | 15.000,00 |
| 3. | Локација бр. 14 | Међулужје- Центар села- испред зграде Месне Заједнице | 1 | Киоск тип  НБК 16 С-А | 6,5 м2 трговина | 5.000,00 |
| 4. | Локација бр. 15 | Велика Крсна- Центар села- поред Основне школе и аутобуског стајалишта | 1 | Киоск тип  НБК 16 С-А | 6,5 м2 трговина | 5.000,00 |
| 5. | Локација бр. 16 | Јагњило- Центар цела- поред Поште и стамбене зграде | 1 | Киоск тип  НБК 16 С-А | 6,5 м2 трговина | 5.000,00 |
| 6. | Локација бр. 17 | Пружатовац- Центар села- поред Месне Заједнице и Поште | 1 | Киоск тип  НБК 16 С-А | 6,5 м2 трговина | 5.000,00 |
| 7. | Локација бр. 18 | Велика Иванча- Центар села- код аутобуског стајалишта | 1 | Киоск тип  НБК 16 С-А | 6,5 м2 трговина | 5.000,00 |
| 8. | Локација бр. 19 | Кораћица- Центар села- поред Месне Заједнице | 1 | Киоск тип  НБК 16 С-А | 6,5 м2 трговина | 5.000,00 |
| 9. | Локација бр. 20 | Влашка- Центар села- поред Дома културе и Основне школе | 1 | Киоск тип  НБК 16 С-А | 6,5 м2 трговина | 5.000,00 |
| 10. | Локација бр. 21 | Шепшин- Центар села- поред Основне школе и Месне Заједнице | 1 | Киоск тип  НБК 16 С-А | 6,5 м2 трговина | 5.000,00 |
| 11. | Локација бр. 22 | Сенаја- Центар села- поред Месне Заједнице и Дома здравља | 1 | Киоск тип  НБК 16 С-А | 6,5 м2 трговина | 5.000,00 |

**Конкурс ће се спровести путем прикупљања писмених понуда.**

**Преглед локација** за постављање привремених монтажних објеката (киоска) дат је у Плану постављања привремених монтажних објеката (киосци) на подручју Градске општине Младеновац ("Службени лист града Београда", број 49/2018) са елаборатoм микролокацијских скица објеката.

Врсте објеката, локације, објекти на локацијама и намена, почетни износи у поступку прикупљања писаних понуда, као и општи и посебни услови, под којима ће бити извршен одабир корисника локације, садржан је у конкурсној документацији.

**Конкурсна документација** се може преузети у Одељењу за грађевинске и комуналне послове Управе градске општине Младеновац у згради Услужног центра, у Младеновцу Ул. Краља Петра I број 173 - приземље, радним даном од 8,00 до 15,00 часова, почев од првог наредног радног дана од **22.10.2018.године као дана објављивања Конкурса** **преко** **web sajta Градске општине Младеновац** (**www.mladenovac.gov.rs) и огласне табле**, са доказом о уплати накнаде трошкова за конкурсну документацију у износу од **12.000,00** динара на уплатни рачун 840-745151843-03 број модела 97, позив на број 82-070.

**Услови** конкурса утврђени су у Конкурсној документацији.

**Право учешћа** на конкурсу имају сва правна и физичка лица- предузетници, регистрована за обављање одговарујеће делатности и која испуњавају услове утврђене Одлуком о постављању привремених објеката на територији града Београда ("Службени лист града Београда", бр. 17/2015,43/2015 и 71/2015 и 126/2016) и Правилима из конкурсне документације.

**Конкурс ће спровести Комисија** за спровођење јавног конкурса за одређивање корисника места за постављање привремених монтажних објеката (киосци) на подручју Градске општине Младеновац у поступку прикупљања писмених понуда која ће одабир корисника извршити између понуда које испуњавају све услове конкурса и то искључиво на основу највишег понуђеног износа месечне накнаде за одређену локацију**.**

**Понуде се** **подносе Комисији** **у року од 15 (петнаест) дана** **од дана објављивања јавног конкурса**, на јединственом обрасцу, који је саставни део конкурсне документације на адресу ГРАДСКА ОПШТИНА МЛАДЕНОВАЦ, Младеновац, Јанка Катића број 6, у запечаћеној коверти поштом-препорученом пошиљком или преко Писарнице Општинске управе, са назнаком:" Понуда на конкурс за одређивање корисника места за постављање привремених монтажних објеката (киосци) на подручју Градске општине Младеновац - НЕ ОТВАРАЈ".

Понуде се подносеза сваки објекат на одређеној локацији посебно, с тим што један учесник може поднети само једну понуду за сваку понуђену локацију.

**Право учешћа** у поступку прикупљања писмених понуда имају сва заинтересована правна, односно физичка лица- предузетници, која доставе благовремене, уредне и потпуне понуде, односно која доставе све доказе о испуњености услова утврђених у конкурсној документацији, која су уплатила накнаду на име трошкова израде конкурсне документације и депозит у висини од 3 месечна почетна износа накнаде означене у табели локација и објеката за свако место за које конкуришу на уплатни рачун број: 840-719804-33, број модела 97, позив на број 82-070, као гаранцију за озбиљност учешћа на конкурсу.

**Износ у понуди** мора бити исказан у РСД и не може бити нижи од почетне цене из табеле дате у конкурсу.

Неблаговремене, неуредне и непотпуне понуде се неће разматрати.

**Одлуку о одређивању корисника локације**- места постављања привременог монтажног објекта (киоск), Комисија ће донети у року од 8 дана од дана јавног отварања понуда, израдити писмени отправак и обавестити учеснике конкурса.

**Јавно отврање понуда** одржаће се дана **9. новембра 2018. године**, са почетком у 13:00 часова, у сали Већа ГО Младеновац, у згради општине у Младеновцу, ул. Јанка Катића бр.6.

**Информације** у вези овог Конкурса могу се добити радним даном од 8-15 сати на телефон: 8241-625 контакт особa: Миловановић Гордана и на телефон 8241-677 , контакт особа Јелена Митровић Срећковић.